Diari Oficial de la Generalitat Valenciana


Sumari del DOGV 3035, del 15-07-1997 (1997/8022)

ACORD de 22 d'abril de 1997, de la Comissió Territorial d'Urbanisme de València, sobre la rectificació d'errors materials del Pla General de Puçol.
---------------------------------------------------------------------------------------------------------------------------------------------------

### Dades del document

Número de DOGV
:   3035

Data del DOGV
:   15-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8022


Data del document
:   22-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 d'abril de 1997, de la Comissió Territorial d'Urbanisme de València, sobre la rectificació d'errors materials del Pla General de Puçol.  
La Comissió Territorial d'Urbanisme de València, en sessió de 22 d'abril de 1997, va adoptar el següent acord:  
Vist l'expedient tramés per l'Ajuntament de Puçol sobre la rectificació d'errors materials del pla general a l'efecte d'aprovació definitiva, i de conformitat amb els següents:  
Antecedents de fet  
Primer  
El ple de l'Ajuntament va aprovar el projecte inicialment en sessió de 29 de novembre de 1996.  
Segon  
El projecte consta de memòria justificativa, plans d'infornació i plans d'ordenació.  
Tercer  
En el període transcorregut des de l'aprovació del pla general, han sigut detectats diversos errors gràfics que s'indiquen a continuació:  
1. Revolta en l'encreaument de l'avinguda d'Alfinach amb el carrer de les Corts Valencianes.  
El Pla Parcial SPR2 presentava una inflexió en el vial de l'avinguda d'Alfinach que no s'havia arreplegat en els plans del pla general.  
2. Zonificació del Pla Parcial SPH (mas de Lleó)  
Es va estimar una al·legació al pla general en el sentit de mantenir les ordenances i la zonificació establides pel Pla Parcial SPH, i, no obstant això, no es va reflectir així en els documents del pla general.  
3. Zona verda interior en la urbanització Los Monasterios.  
La forma de la zona verda interior de la segona fase de la urbanització Los Monasterios no es va reflectir en el pla general com s'havia definit en el pla parcial aprovat.  
4. Parcel·la al costat del col·legi Hispanoamericano.  
Es va estimar una al·legació al pla general en el sentit d'annexar una parcel·la a la zona d'equipament escolar (col·legi Hispanoamericano) i, no obstant això, no es va reflectir així en els documents del pla general.  
Quart  
En data 22 d'abril de 1997 es presenta la documentació remesa, per l'Ajuntament de Puçol, sobre el pla de zonificació del pla parcial indicat en el punt 2 i el nou pla referit en el punt 3, en el qual es corregeix la trama d'una altra zona verda en la urbanització Los Monasterios, que s'ajusta al pla de zonificació del pla parcial ja aprovat.  
Cinqué  
Puçol té Pla General d'Ordenació Urbana aprovat definitivament per la Comissió Territorial d'Urbanisme amb data 28 de juny de 1995. Posteriorment, el pla general va ser homologat a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, que és aprovada l'homologació per acord de la Comissió Territorial d'Urbanisme de data 19 de setembre de 1996.  
Fonaments de dret  
Primer  
Les administracions públiques poden rectificar en qualsevol moment, d'ofici o a instància dels interessats, els errors materials de fet o aritmètics existents en els seus actes, d'acord amb l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segon  
No s'observen inconvenients urbanístics per a procedir a l'aprovació d'aquestes correccions.  
Tercer  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva dels plans generals -i de les seues modificacions- de municipis menors de 50.000 habitants, de conformitat amb l'article 38.3, per remissió de l'article 55.1 de la Llei Reguladora de l'Activitat Urbanística, en relació amb l'article 10.a, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha dit, la Comissió Territorial d'Urbanisme, en sessió de 22 d'abril de 1997, acorda aprovar definitivament la correcció d'errors de l'1 al 4 del Pla General de Puçol.  
I l'Ajuntament de Puçol haurà de notificar el contingut d'aquest acord a tots els particulars interessats en l'expedient de referència.   
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de aquesta publicació.  
Tot això sense perjudici que es puga presentar qualsevol altre recurs que s'estime oportú.  
València, 22 d'abril de 1997.- El secretari de la Comissió Territorial d'Urbanisme: José Manuel Palau Navarro.